Държавен вестник, бр. 92, 2024 г., стр. 11

БРОЙ  92	
Д Ъ Р Ж А В Е Н  В Е С Т Н И К 	
СТР.  11   
те могат да бъдат или периодично 
да бъдат изменяни, допълвани, 
разширявани или преработвани 
в рамките на посочените по-долу 
граници.
(d) Заглавията на клаузите са въведени 
само за удобство и следователно не 
се вземат предвид при тълкуването 
на Гаранционното споразумение.
(e) Думите, означаващи единствено 
число, включват и множественото 
число и обратно.
(f) Освен ако не е посочено друго, пре­
пратките към „клаузи“, „подклаузи“ 
и „приложения“ тук са препратки 
съответно към клаузи, подклаузи 
и приложения от Гаранционното 
споразумение.
2. ОПРЕДЕЛЕНИЯ
За целите на Гаранционното споразумение:
„Работен ден“ означава всеки ден (разли­
чен от събота или неделя), в който системата 
ТАРГЕТ 2 (Трансевропейската автоматизира­
на система за брутен сетълмент на експрес­
ни преводи в реално време) е отворена за 
сетълмент на плащания в евро и банките са 
отворени за обща работа в Париж (Франция).
„Искане“ означава искане за плащане от 
страна на БРСЕ, адресирано до Гаранта с 
препоръчано писмо или по куриер в съответ­
ствие с клауза 12 (Уведомления) във формата 
на Образец 1 към настоящия документ.
„Дата на падежа“ означава по отношение 
на която и да е гарантирана сума датата на 
падежа за нейното плащане в съответствие 
със Споразумението за заем.
„Гарантирана сума“ или „Гарантирани 
суми“ означава всички суми, настоящи или 
бъдещи, действителни или условни, платими 
от Кредитополучателя на БРСЕ по силата на 
Споразумението за заем, както е изменяно 
периодично, независимо от това колко същест­
вено е изменението, включително в случай 
на искане за предсрочно възстановяване на 
целия заем или на част от него по каквато 
и да е причина, в съответствие с условията 
на Споразумението за заем.
3. ГАРАНЦИЯ
3.1. Гаранция
С настоящото Гарантът гарантира на 
БРСЕ солидарно с Кредитополучателя (като 
солидарен гарант) надлежното и навременно 
плащане на Гарантираните суми и се задъл­
жава да изплати на БРСЕ Гарантираната сума 
на датата на падежа, ако Кредитополучателят 
не успее да я изплати на БРСЕ, Гарантът ще 
изплати въпросната сума на БРСЕ във ва­
лутата на тази Гарантирана сума (наричана 
по-долу „Гаранцията“).
Гарантът извършва това плащане на или 
преди деня, който е петнадесет (15) дни след 
датата на получаване на искането от Гаран­
та (или на всяка по-късна дата, попадаща в 
работен ден, която може да бъде посочена 
в искането), във валутата и по сметката, 
посочени в искането, без да е необходимо 
предварително да се прави mise еn demeure 
(официално известие за плащане) или друга 
съдебна или извънсъдебна стъпка срещу Кре­
дитополучателя или Гаранта. Представеното 
от БРСЕ удостоверение за неизпълнение от 
страна на Кредитополучателя на задължение­
то за плащане на която и да е Гарантирана 
сума, при липса на явна грешка, е окончателно 
спрямо Гаранта за целите на всяко искане.
3.2. Лихви за просрочие
В случай че Гарантът не заплати (изцяло 
или частично) на датата на падежа каквато 
и да е Гарантирана сума, както е заявено в 
искане, получено от БРСЕ, Гарантът запла­
ща лихва за забава, която се начислява без 
предварително mise еn demeure (официално 
известие за плащане), върху тези неплатени 
суми от датата на падежа на плащането по 
това искане до датата на получаване на това 
плащане от БРСЕ по годишен лихвен процент, 
равен на сумата от:
(a) едномесечен EURIBOR, котиран на да­
тата на падежа на плащането в 11,00 ч. 
(местно време в Брюксел, Белгия), и
(b) два процента (2 %) годишно.
3.3. Естество на гаранцията
С настоящото Страните изрично потвърж­
дават и се съгласяват, че Гаранцията пред­
ставлява гаранция под формата на солидарно 
поръчителство (cautionnement solidaire), уреде­
на от член 2288 и следващите от френския 
Граждански кодекс (Code civil) и предмет 
на условията на настоящото Гаранционно 
споразумение.
Съответно Гарантът не се възползва от 
bénéfice de discussion, предвидена в член 2305 
от френския Граждански кодекс, която дава 
право на всеки гарант, който не е солидарно 
отговорен с главния длъжник, да поиска от 
Бенефициера да извърши действия срещу 
активите на главния длъжник или да изиска 
плащане от него, преди да предяви иск за 
плащане срещу Гаранта. Следователно, ако 
Кредитополучателят не успее да плати на 
Бенефициера каквато и да е гарантирана 
сума, Бенефициерът има право да изиска 
плащането на тази гарантирана сума от Га­